Farsangi tudósítás:

Az idei farsang is nagyon hangulatos volt. Délelőtt csak az 1. és a 2.órát tartottuk meg az iskolában,ennek a gyerekek nagyon örültek.9 órakor vonultunk át a művelődési ház udvarára,ahol a banyaégetés történt. Ezután mentünk be a terembe és Gulyás László (vándorművész) előadását néztük végig,ami nagyon mulatságos és humoros volt. Nagy sikere volt a gyerekek és a felnőttek körében. A műsor után kezdődött a jelmezverseny. Sok ötletes jelmez vonult fel,de néhol csak az ötlet volt jó,a jelmez kevésbé. Nagy sikere volt az **Ősember**nek(Molnár Gábor),**a Könyv**nek(Rohács Letti),**az Űrhajós**nak(Balázs Hunor),**a Befőttes üveg**nek(Szivás Kamilla),**a** **Gázpalack**nak(Faragó István).Bizony a szülők sokat dolgozhattak ezeken a remek jelmezeken. A zsűrinek most is nehéz dolga volt,de nekik legjobban a bunkós ősember tetszett,ki jutalmul tortát falatozhatott.

Az idén is a 7.osztályosok feladata volt a büfé megszervezése. Az anyukák finomabbnál finomabb ételeket árultak,és az árak is nagyon barátiak voltak.

A tombolahúzást már mindenki nagyon várta,sajnos Réka néni keze nem mindenkinek hozott szerencsét,de azért sokan nyertek. A fődíj Czakó Vikihez került.

Ezek után elpakoltuk a székeket,és jöhetett a buli. Reméljük,jövőre is sikeres lesz a farsangi karnevál.

 

 Rohács Letti,a Könyv

Írta: Ádám Kristóf,Krasovecz Ferenc,Pataki Máté,Steklács Máté